2. ปัจจัยเสี่ยง

2.1 ความเสี่ยงเกี่ยวกับการประกอบธุรกิจของบริษัท

ความเสี่ยงจากการพึ่งพาลูกค้ารายใหญ่

บริษัทประกอบธุรกิจในลักษณะผลิตสินค้าตามคำสั่งซื้อของลูกค้า ปัจจุบันบริษัทมีลูกค้ารายใหญ่ 1 ราย
คือ บริษัท อัลฟาน่า เทคโนโลยี่ (ประเทศไทย) จำกัด (บริษัท เจวีซี คอมโพเน้นท์ส จำกัด เดิม)
ซึ่งมียอดสั่งซื้อชิ้นส่วนเพื่อนำไปประกอบฮาร์ดดิสก์ไดร์ฟในปี 2550 และปี 2551
คิดเป็นคิดเป็นร้อยละ 74.41 และ 55.60 ของรายได้จากการขายและรับจ้าง
ซึ่งจะทำให้บริษัทเกิดความเสี่ยงในการพึ่งพา บริษัท อัลฟาน่า เทคโนโลยี่ (ประเทศไทย) จำกัด
ในฐานะลูกค้าหลัก หากบริษัท อัลฟาน่า เทคโนโลยี่ (ประเทศไทย) จำกัด
มีการเปลี่ยนแปลงนโยบายในการดำเนินธุรกิจ
โดยอาจจะผลิตเองหรือว่าจ้างบริษัทรับจ้างผลิตชิ้นส่วนรายอื่นจะทำให้รายได้ของบริษัทลดลงอย่างมีนัยสำคัญ

บริษัทมีนโยบายการดำเนินธุรกิจเพื่อลดการพึ่งพิงลูกค้ารายใหญ่ที่มีน้อยรายในอุตสาหกรรมฮาร์ดดิสก์ไดร์ฟ
โดยการขยายฐานลูกค้าในอุตสาหกรรมอื่นๆ ให้มากขึ้น ได้แก่ อุตสาหกรรมด้านคอนซูมเมอร์
อิเล็คโทรนิค อุตสาหกรรมเครื่องใช้ไฟฟ้า อุตสาหกรรมยานยนต์ อุตสาหกรรมอุปกรณ์ทางการแพทย์
และอุตสาหกรรมด้านพลังงานทดแทน เป็นต้น
เพื่อจะให้ได้สัดส่วนอุตสาหกรรมฮาร์ดดิสก์ไดร์ฟต่ออุตสาหกรรมอื่นๆ ในอัตรา 60 : 40

ความเสี่ยงจากการเปลี่ยนแปลงของเทคโนโลยี

ในระยะ 2 - 3 ปีที่ผ่านมาแนวโนมในการใชคอมพิวเตอรแบบพกพา (Notebook Computer)
มีสูงขึ้น และในระยะ 3 ปขางหนา แนวโน้มความต้องการฮาร์ดดิสก์ไดร์ฟขนาด 2.5 นิ้ว และ
1.8 นิ้ว มีแนวโน้มเพิ่มขึ้นอย่างต่อเนื่อง
เพราะสามารถนำฮาร์ดดิสก์ไดร์ฟไปประยุกต์ใช้กับอุปกรณ์อิเล็คโทรนิคอื่นๆ ได้ เช่น เครื่องเล่น
MP3 กล้องวีดีโอ ดีวีอาร์ โทรทัศน์ เป็นต้น ซึ่งคาดว่าจะมีความนิยมสูงขึ้นในอนาคต
จากแนวโนมการเปลี่ยนแปลงเทคโนโลยีดังกล่าว
หากบริษัทไมสามารถเปลี่ยนแปลงหรือเพิ่มศักยภาพการผลิตเพื่อรองรับแนวโนมดังกลาวอาจทําใหศักยภาพการแข่งขันของบริษัทลดลงและสูญเสียฐานลูกคาใหแกคูแขงขันอื่นที่สามารถปรับตัวตามการเปลี่ยนแปลงของเทคโนโลยีได

บริษัทได้ดำเนินการปรับกระบวนการผลิตและปรับปรุงเครื่องจักรเก่า รวมทั้ง
ลงทุนซื้อเครื่องจักรใหม่เพิ่มเติม เพื่อให้สามารถรองรับกับเทคโนโลยีที่เปลี่ยนไป
ทำให้บริษัทสามารถทำการผลิตชิ้นส่วนของฮาร์ดดิสก์ไดร์ฟทั้งขนาด 3.5 นิ้ว 2.5 นิ้ว และ 1.8 นิ้ว
หากเทคโนโลยีเปลี่ยนแปลงไปโดยขนาดฮาร์ดดิสก์ไดร์ฟมีแนวโน้มเล็กลง
เครื่องจักรของบริษัทโดยส่วนใหญ่ยังคงมีศักยภาพในการผลิตชิ้นส่วนในการประกอบฮาร์ดดิสก์ไดร์ฟมีขนาดเล็กลงได้ในระยะเวลาอีก
5 ปี นอกจากนี้ บริษัทไดมีการติดตามข่าวสารจาก International Disk Drive Equipment
and Materials Association (IDEMA Asia Pacific -Thailand) (IDEMA)
ซึ่งเป็นสถาบันวิจัยทางดานเทคโนโลยีและอุปกรณฮาร์ดดิสก์ไดร์ฟตางๆ ชั้นนําของโลก
และประสานงานอย่างใกลชิดกับลูกคา
จึงทําใหบริษัทสามารถรับทราบถึงแนวโนมการเปลี่ยนแปลงของเทคโนโลยีและสามารถปรับตัวไดทันต่อการเปลี่ยนแปลงที่จะเกิดขึ้นไดอยางรวดเร็วและทันเวลา

ความเสี่ยงจากการผันผวนของราคาวัตถุดิบ

บริษัทดำเนินธุรกิจผลิตชิ้นส่วนสำหรับผลิตภัณฑ์อิเล็คโทรนิค
ซึ่งต้องใช้ทองเหลืองแท่งและสแตนเลสแท่งเป็นวัตถุดิบหลัก คิดเปนต้นทุนปี 2551 ประมาณรอยละ
60 และ 40 ของตนทุนรวมของสินค้าที่ผลิตในแต่ละชนิดตามลำดับ
ซึ่งราคาของวัตถุดิบหลักมีการเปลี่ยนแปลงตามภาวะราคาตลาดโลก
ทําใหตนทุนของวัตถุดิบมีการเปลี่ยนแปลงตลอดเวลา
บริษัทอาจมีความเสี่ยงหากไมสามารถปรับราคาขายสินคาตามตนทุนที่เปลี่ยนแปลงได

บริษัทมีการติดตามความเคลื่อนไหวของราคาวัตถุดิบอยางใกลชิด
เพื่อใชเปนแนวทางในการบริหารจัดการสั่งซื้อวัตถุดิบใหสอดคลองกับปริมาณความตองการของสินคาจากลูกคาของบริษัท
โดยหากราคาวัตถุดิบมีแนวโน้มปรับขึ้น บริษัทจะเพิ่มปริมาณการสั่งซื้อวัตถุดิบ
และหากราคาวัตถุดิบมีแนวโนมปรับลง บริษัทจะลดปริมาณการสั่งซื้อวัตถุดิบลง นอกจากนี้
เมื่อราคาวัตถุดิบมีการปรับตัวเพิ่มขึ้น จนทำให้บริษัทไม่สามารถควบคุมต้นทุนการผลิตได้
บริษัทจะเจรจากับลูกค้าเพื่อปรับราคาขาย
ทำให้ความเสี่ยงจากการเปลี่ยนแปลงด้านราคาวัตถุดิบส่งผลกระทบต่อการดำเนินงานของบริษัทลดลง

ความเสี่ยงจากสินค้าทดแทน

ปัจจุบันมีการพัฒนาทางเทคโนโลยีที่ใช้เก็บข้อมูลรูปแบบอื่น
ซึ่งสามารถใช้เป็นสินค้าทดแทนฮาร์ดดิสก์ไดร์ฟที่ใช้ในอุปกรณ์อิเล็คโทรนิค ได้แก่ Flash memory
โดยในด้านสภาวะการแข่งขันของตลาดหน่วยความจำนั้น Flash memory
เป็นที่นิยมมากขึ้นในกลุ่มผู้บริโภค เนื่องจากขนาดที่เล็ก การใช้พลังงานน้อย
และสามารถทนต่อแรงกระเทือน/กระแทกได้ดีกว่าฮาร์ดดิสก์ไดร์ฟ นอกจากนี้ Flash memory
ยังมีการขยายการตลาดเพิ่มขึ้นอย่างมาก เข่น การนำไปใช้กับอุปกรณ์เพื่อความบันเทิง เช่น
โทรศัพท์มือถือ กล้องถ่ายรูป เครื่องบันทึกเสียง เครื่องเล่น MP3 เป็นต้น แต่ Flash memory
ยังคงมีข้อจำกัดในด้านหน่วยความจำและราคาต่อหน่วยความจำ (Price/gigabyte) ที่ค่อนข้างสูง
อย่างไรก็ตาม การพัฒนาเทคโนโลยีอย่างต่อเนื่องและความนิยมที่เพิ่มขึ้น อาจทำให้ราคาของ
Flash memory ลดลง
ซึ่งอาจจะส่งผลกระทบต่ออุตสาหกรรมฮาร์ดดิสก์ไดร์ฟและส่งผลโดยตรงต่อธุรกิจของบริษัท

อุตสาหกรรมฮาร์ดดิสก์มีแนวโน้มที่จะพัฒนาฮาร์ดดิสก์ที่มีความจุมากขึ้นในขนาดที่เล็กลง
พัฒนาเทคนิคที่ทำให้ฮาร์ดดิสก์ไดร์ฟสามารถทนทานได้มากขึ้น
และพัฒนาเทคโนโลยีใหม่สำหรับการบันทึกข้อมูล นอกจากนี้
กลุ่มผู้ใช้ฮาร์ดดิสก์ไดร์ฟจะเป็นกลุ่มผู้ผลิตคอมพิวเตอร์ Server
ซึ่งต้องใช้ฮาร์ดดิสก์ไดร์ฟที่มีความจุจำนวนมาก ดังนั้น
ความเสี่ยงจากสินค้าทดแทนดังกล่าวจึงไม่รุนแรงมากนัก เนื่องจากกลุ่มผู้ใช้ฮาร์ดดิสก์ไดร์ฟกับ
Flash memory มีความแตกต่างกัน

บริษัทยังได้มีการติดตามข่าวสารและข้อมูลการเปลี่ยนแปลงของเทคโนโลยีอย่างใกล้ชิด
เพื่อบริษัทจะสามารถปรับตัวได้อย่างรวดเร็ว รวมทั้ง
บริษัทได้ขยายฐานลูกค้าในอุตสาหกรรมกลุ่มคอนซูมเมอร์ อิเล็คโทรนิค
และเอ็นเตอร์เทนเม้นท์มากขึ้น
เพื่อลดผลกระทบที่บริษัทจะได้รับจากสินค้าทดแทนในอุตสาหกรรมฮาร์ดดิสก์ไดร์ฟ

ความเสี่ยงจากการแข่งขันกับผู้ผลิตอื่น

บริษัทและผูผลิตทั้งภายในประเทศและต่างประเทศรายอื่นที่รับจางผลิตชิ้นส่วนใหกับลูกคารายเดียวกันจะแขงขันกันในดานการขยายศักยภาพและกําลังการผลิตเพื่อรองรับความต้องการของลูกค้าที่เพิ่มขึ้น
การแขงขันกับผูผลิตอื่นดังกลาวอาจมีเพิ่มมากขึ้นในอนาคต
หากลูกค้าเปลี่ยนแปลงนโยบายการจางผลิตให้มีจำนวนนอยลงหรือหากคูแขงขันภายในประเทศรายอื่นมีการลงทุนเพื่อเพิ่มกําลังการผลิตในอนาคตหรือหากคู่แข่งขันต่างประเทศรายอื่นขยายฐานการผลิตเข้ามาในประเทศไทยซึ่งจะสงผลตอยอดคําสั่งซื้อและฐานลูกคาของบริษัทในอนาคตได้

บริษัทมีการดำเนินธุรกิจร่วมกับลูกค้ามานาน มีการขยายศักยภาพและกําลังการผลิต
มีการปรับปรุงเครื่องจักรเก่า ลงทุนซื้อเครื่องจักรใหม่ และจัดหาบุคลากรเพิ่มมากขึ้น
ซึ่งจากความพรอมในดานเทคโนโลยี เครื่องจักร บุคลากร การผลิตสินคาที่มีคุณภาพ
และการใหบริการที่ไดมาตรฐานสากล บริษัทเชื่อว่าจะสามารถรักษาฐานลูกคาของบริษัทไวได้
สำหรับการขยายธุรกิจของคู่แข่งขันจากต่างประเทศที่จะเข้ามาดำเนินการผลิตที่ประเทศไทยนั้นจะมีค่าใช้จ่ายในการลงทุนที่สูง
ดังนั้น แนวโน้มที่บริษัทจะถูกแย่งลูกค้าไปจึงเป็นไปได้น้อย

ความเสี่ยงจากลูกค้าย้ายฐานการผลิต

จากภาวะการแข่งขันทางด้านการผลิตด้วยเทคโนโลยีที่เพิ่มสูงขึ้น
ส่งผลให้ระดับราคาต่อหน่วยฮาร์ดดิสก์ไดร์ฟลดลงอย่างมาก ทำให้ผู้ผลิตต่างพยายามปรับตัว
เพื่อคงความสามารถทางการแข่งขัน โดยการบริหารต้นทุนการผลิตให้มีประสิทธิภาพมากขึ้น
แหล่งการผลิตที่ทำให้ต้นทุนการผลิตต่ำที่สุด
เป็นปัจจัยสำคัญในการตัดสินใจเข้าไปลงทุนและเป็นสาเหตุให้เกิดการเคลื่อนย้ายฐานการผลิต
จากการศึกษาพบว่าประเทศจีนและเวียดนามเป็นประเทศที่มีต้นทุนแรงงานที่ต่ำ
ทำให้ผู้ประกอบการต่างประเทศสนใจเข้าไปลงทุน ดังนั้น จากภาวะกดดันทางการแข่งขันที่รุนแรงขึ้น
อาจทำให้ผู้ผลิตตัดสินใจย้ายฐานการผลิตจากประเทศไทยไปยังประเทศอื่นที่มีต้นทุนที่ถูกกว่าได้

ประเทศไทยยังคงมีข้อได้เปรียบเหนือกว่าประเทศจีนและเวียดนาม เช่น
มีความพร้อมด้านโครงสร้างพื้นฐาน ให้ประโยชน์ทางภาษีแก่ผู้ลงทุน มีอัตราเงินเฟ้อต่ำ เป็นต้น
นอกจากนี้ ประเทศไทยยังมีการสนับสนุนของหน่วยงานต่างๆ ที่เกี่ยวข้อง
โดยเฉพาะสำนักงานคณะกรรมการส่งเสริมการลงทุน (BOI) มีการให้สิทธิประโยชน์ต่างๆ เช่น
การยกเว้นภาษี
ให้แก่ผู้ประกอบการในอุตสาหกรรมฮาร์ดดิสก์เพื่อเป็นแรงจูงใจให้มาตั้งฐานการผลิตหรือขยายการผลิตในประเทศไทย
ดังนั้น
ความเสี่ยงที่ผู้ผลิตรายใหญ่จะย้ายฐานการผลิตจากประเทศไทยไปยังที่ประเทศอื่นจึงมีความเป็นไปได้น้อย

ความเสี่ยงจากการจัดหาวัตถุดิบ

วัตถุดิบหลักในการผลิต ได้แก่ ทองเหลืองแท่ง สแตนเลสแท่งและอะลูมิเนียมขึ้นรูป
ในส่วนของการจัดหาอลูมิเนียมขึ้นรูปนั้น ลูกค้าจะเป็นผู้จัดหาจากภายในประเทศเป็นหลัก
สำหรับสแตนเลสแท่งบริษัทจะซื้อจากทั้งภายในประเทศและต่างประเทศ โดยปี 2551
มีสัดส่วนการสั่งซื้อจากภายในประเทศต่อต่างประเทศประมาณ 10:90 สำหรับทองเหลืองแท่ง
บริษัทจะซื้อจากต่างประเทศเกือบทั้งหมด ดังนั้น
บริษัทอาจประสบปัญหาจากการจัดส่งวัตถุดิบที่ล่าช้าหรือหากวัตถุดิบไม่ได้คุณภาพตามที่ต้องการ
ก็จะส่งผลกระทบต่อตารางการผลิตสินค้าของบริษัท
ทำให้ความน่าเชื่อถือของบริษัทลดลงและอาจทำให้สูญเสียลูกค้าได้
เนื่องจากการผลิตสินค้าของลูกค้าจะต้องนำสินค้าของบริษัทไปประกอบกับชิ้นส่วนอื่นๆ
เมื่อบริษัทไม่สามารถจัดส่งสินค้าได้ตามเวลาจะทำให้การผลิตของลูกค้าชะงักไปด้วย

บริษัทมีการจัดระบบคลังสินค้าให้มีการสำรองวัตถุดิบอย่างน้อย 2 เดือนล่วงหน้า
และจะสั่งซื้อวัตถุดิบล่วงหน้าประมาณ 1-2 เดือน
โดยปริมาณการสั่งซื้อและระยะเวลาที่ต้องการใช้วัตถุดิบดังกล่าวขึ้นอยู่กับคำสั่งซื้อสินค้าของลูกค้าในแต่ละช่วงเวลาการผลิต
ซึ่งลูกค้าจะส่งแผนการสั่งสินค้า 3 เดือนล่วงหน้าให้กับบริษัท
โดยที่ผ่านมาบริษัทยังไม่เคยประสบปัญหาเกี่ยวกับวัตถุดิบในการขาดแคลนหรือคุณภาพของสินค้าที่ไม่ได้มาตรฐานที่จะส่งผลต่อแผนการผลิตของบริษัทอย่างมีนัยสำคัญ
นอกจากนี้ บริษัทยังมีข้อตกลงกับผู้ผลิตเกี่ยวกับมาตรฐานของคุณภาพของวัตถุดิบที่สั่งซื้อ
หากวัตถุดิบที่สั่งซื้อเข้ามามีคุณภาพไม่ตรงตามมาตรฐาน
บริษัทสามารถส่งวัตถุดิบกลับและรับค่าวัตถุดิบคืนได้
โดยผู้จำหน่ายวัตถุดิบจะเป็นผู้รับผิดชอบค่าใช้จ่ายในการจัดส่งคืนทั้งหมด
และหากบริษัทได้ตรวจพบปัญหาเกี่ยวกับคุณภาพของสินค้าภายหลังการผลิตว่าปัญหาดังกล่าวเกิดจากคุณภาพของวัตถุดิบ
บริษัทยังสามารถเรียกร้องค่าใช้จ่ายที่เกิดขึ้นไปยังบริษัทผู้ผลิตวัตถุดิบได้

ความเสี่ยงจากคู่ค้ารายใหญ่

วัตถุดิบหลักในการผลิต ได้แก่ สแตนเลสแท่ง และทองเหลืองแท่ง
ปัจจุบันบริษัทได้สั่งซื้อวัตถุดิบจากคู่ค้า (Supplier) รายใหญ่ 5 ราย ในปี 2551
บริษัทมีสัดส่วนการซื้อจากคู่ค้ากลุ่มดังกล่าว จำนวนร้อยละ 90 จากการสั่งซื้อวัตถุดิบทั้งหมด หาก
Suppliers ไม่สามารถจัดส่งวัตถุดิบได้ตรงตามเวลา
บริษัทจะประสบปัญหาในเรื่องการวางแผนการผลิตและความต่อเนื่องในการผลิต
อาจทำให้ต้องมีการเปลี่ยนใช้วัตถุดิบที่มีคุณสมบัติแตกต่างกันและปรับเปลี่ยนการทำงานของเครื่องจักรและ/หรืออุปกรณ์ที่ใช้ในการผลิตให้เหมาะสมกับวัตถุดิบนั้น
ๆ

บริษัทมีการตรวจสอบคุณภาพของวัตถุดิบและการจัดส่งวัตถุดิบโดยมีการประเมินผลงานของคู่ค้าทุกปี
บริษัทจะมีการกระจายปริมาณการสั่งซื้อไปยัง Supplier รายอื่นๆ
เพื่อเป็นการถ่วงดุลอำนาจการต่อรองในด้านคุณภาพและราคาทำให้บริษัทได้รับสินค้าที่มีคุณภาพตามต้องการและสามารถสั่งซื้อสินค้าได้ในราคาที่เหมาะสม
Supplier ของบริษัทส่วนหนึ่งมาจากการแนะนำโดยลูกค้าซึ่งเป็น Supplier
ที่มีการติดต่อและมีความสัมพันธ์อันดีกับลูกค้าเป็นระยะเวลานาน
ทำให้ได้ประโยชน์ในด้านคุณภาพและราคาของวัตถุดิบ สามารถลดความเสี่ยงจากการพึ่งพิง
Supplier รายใหญ่ได้

ความเสี่ยงจากการเปลี่ยนแปลงของอัตราแลกเปลี่ยน

วัตถุดิบ

เนื่องจากสินค้าของบริษัทมีทองเหลืองแท่งและสแตนเลสแท่งเป็นวัตถุดิบที่ต้องนำเข้าจากต่างประเทศ
โดยในปี 2551 คิดเป็นสัดส่วนประมาณร้อยละ 65 และ 15 ของวัตถุดิบทั้งหมด ตามลำดับ
ซึ่งการเสนอราคาและการชำระเงินจะอยู่ในรูปเงินตราต่างประเทศสกุลเงินเยนเป็นหลัก โดยในปี
2551 มีการสั่งซื้อวัตถุดิบเป็นเงินตราต่างประเทศรวม 226 ล้านบาท คิดเป็นร้อยละ 82
ของยอดซื้อวัตถุดิบ นอกจากนี้
ยังมีการนำเข้าเครื่องจักรส่วนใหญ่เป็นเงินตราต่างประเทศสกุลเงินเยน จำนวน 86 ล้านบาท
ในขณะที่รายได้จากการขายในรูปสกุลเงินตราต่างประเทศมีจำนวน 110.72 ล้านบาท
คิดเป็นร้อยละ 12.84
ของยอดรายได้จากการขายและรับจ้างทำให้บริษัทอาจประสบกับปัญหาต้นทุนที่ผันผวนตามอัตราแลกเปลี่ยน

บริษัทมีการติดตามข่าวสารและความเคลื่อนไหวของอัตราแลกเปลี่ยนเงินตราต่างประเทศอย่างใกล้ชิดและจะพิจารณาป้องกันความเสี่ยงด้วยการซื้อเงินตราต่างประเทศล่วงหน้า
(Forward Contract) ตามสถานการณ์และความจำเป็น
สำหรับวัตถุดิบที่นำเข้าโดยการจัดซื้อผ่านตัวแทนจำหน่ายในประเทศ
บริษัทมีการบริหารความเสี่ยงจากอัตราแลกเปลี่ยนโดยตกลงกับตัวแทนจำหน่ายในการใช้อัตราแลกเปลี่ยนถัวเฉลี่ยในช่วง
3 เดือนที่ผ่านมาเป็นฐานในการคำนวณราคาเป็นเงินบาทในเดือนถัดไป
เพื่อช่วยลดความเสี่ยงในความผันผวนของอัตราแลกเปลี่ยน

ราคาขาย

ลูกค้ารายใหญ่ของบริษัทที่อยู่ในประเทศไทยรายหนึ่งได้เปลี่ยนเงื่อนไขการซื้อขาย
โดยซื้อขายเป็นเงินบาทแต่อ้างอิงกับอัตราแลกเปลี่ยนสกุลเงินยูเอสดอลล่า
ซึ่งการเปลี่ยนแปลงของสกุลเงินยูเอสดอลล่า อาจส่งผลให้ราคาขายของบริษัทขึ้นหรือลง
ซึ่งอยู่เหนือการควบคุมของบริษัท ในกรณีที่ค่าเงินบาทแข็งค่าขึ้น
อาจส่งผลกระทบต่อผลกำไรของบริษัทได้

ความเสี่ยงจากผู้ถือหุ้นรายใหญ่มากกว่าร้อยละ 50

กลุ่มนายประพจน์ พลพิพัฒนพงศ์ และผู้บริหารมีสัดส่วนการถือหุ้นรวมกันประมาณร้อยละ 52.52 ณ
วันที่ 31 ธันวาคม 2551 ทำให้ผู้ถือหุ้นกลุ่มดังกล่าวสามารถควบคุมมติที่ประชุมผู้ถือหุ้นได้เกือบทั้งหมด
ไม่ว่าจะเป็นเรื่องการแต่งตั้งกรรมการหรือการขอมติที่ต้องใช้เสียงส่วนใหญ่ของที่ประชุมผู้ถือหุ้น
ยกเว้น เรื่องที่กฎหมายหรือข้อบังคับของบริษัทที่กำหนดให้ได้รับคะแนนเสียง 3 ใน 4
ของที่ประชุมผู้ถือหุ้น ดังนั้น ผู้ถือหุ้นรายย่อยอื่น
จึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา

บริษัทได้มีการแต่งตั้งคณะกรรมการตรวจสอบซึ่งเป็นกรรมการอิสระเพื่อเข้าร่วมในการประชุมกรรมการเพื่อพิจารณาอนุมัติรายการต่าง
ๆ ก่อนนำเสนอต่อที่ประชุมผู้ถือหุ้น

2.2 ความเสี่ยงเกี่ยวกับการประกอบธุรกิจของบริษัทย่อย

บริษัท ซิงเกิ้ล พอยท์ เอ็นเนอยี่ แอนด์ เอ็นไวรอนเมนท์ จำกัด (SPEE)

ความเสี่ยงจากการทำการตลาดผลิตภัณฑ์ที่มีราคาขายค่อนข้างสูง

เครื่องจักรแปรรูปขยะพลาสติกเป็นน้ำมันดิบเป็นนวัตกรรมใหม่ในการกำจัดขยะพลาสติกที่ต้องนำเครื่องจักรเข้ามาจากต่างประเทศ
ซี่งมีราคาขายต่อโครงการค่อนข้างสูง ประกอบกับลูกค้าเป้าหมายของบริษัทเป็นหน่วยงานเทศบาล
ภาครัฐ
ซึ่งในปัจจุบันจำนวนงบประมาณการลงทุนสำหรับโครงการกำจัดขยะที่ไม่ก่อให้เกิดมลภาวะต่อสิ่งแวดล้อมยังไม่แน่นอน
และขั้นตอนที่ซับซ้อนของหน่วยงานราชการ
อาจส่งผลให้บริษัทประสบปัญหาความไม่แน่นอนและความล่าช้าในการทำการตลาดผลิตภัณฑ์นี้จากแผนการเดิมที่กำหนดได้

บริษัทได้ติดต่อสถาบันการเงินเพื่อขอการสนับสนุนในการจัดหาแหล่งเงินทุนดอกเบี้ยต่ำ
ตามนโยบายการสนับสนุนพลังงานทดแทนให้แพร่หลาย
และยังติดต่อกับภาคเอกชนในการลงทุนในธุรกิจนี้ในรูปแบบกึ่งสัมปทานจากภาครัฐ

ความเสี่ยงจากสินค้าทดแทน

ประเทศไทยประสบปัญหาขยะตกค้างจำนวนมากและการกำจัดขยะที่ส่งผลกระทบต่อสิ่งแวดล้อม
ทำให้ผู้ประกอบการรายอื่นมีความสนใจที่จะเข้ามาลงทุนในธุรกิจด้านการกำจัดขยะ
โดยมีเทคโนโลยีในการกำจัดขยะที่แตกต่างกัน เช่น โรงงานไฟฟ้าจากขยะ เป็นต้น
ซึ่งเทคโนโลยีดังกล่าวเป็นการกำจัดขยะที่ไม่ก่อให้เกิดมลภาวะต่อสิ่งแวดล้อมและก่อให้เกิดพลังงานทดแทนได้เช่นเดียวกับผลิตภัณฑ์ของ
SPEE ดังนั้น
หากสินค้าทดแทนดังกล่าวมีความแพร่หลายจะทำให้บริษัททำการตลาดในผลิตภัณฑ์ของบริษัทย่อยยากขึ้น

บริษัทได้ติดตามการเปลี่ยนแปลงของเทคโนโลยีอย่างใกล้ชิดร่วมกับหุ้นส่วนจากประเทศสหรัฐอเมริกา
เพื่อปรับปรุงและพัฒนาเทคโนโลยีของบริษัทให้ทันต่อการเปลี่ยนแปลงอยู่เสมอ

บริษัท ซิงเกิ้ล พอยท์ เมดิคอล พาร์ท จำกัด (SPMP)

ความเสี่ยงจากการทำการตลาดสินค้านวัตกรรมใหม่ (Injection Site)

สินค้าที่ใช้เป็นตัวต่อเชื่อมต่อกับสายยางที่ใช้กับเครื่องฟอกไต หรือสายยางให้ของเหลวแก่ร่างกายนั้น
เป็นผลิตภัณฑ์ที่คิดค้นขึ้นใหม่และกำลังดำเนินการจดลิขสิทธิ์ในประเทศญี่ปุ่น
จำเป็นต้องยื่นขออนุญาตจากหน่วยงานอาหารและยา (อย.)ของประเทศญี่ปุ่น
ซึ่งดำเนินการโดยลูกค้ากลุ่มเป้าหมาย 2 ราย ในประเทศญี่ปุ่น
อาจจะล่าช้าส่งผลกระทบต่อบริษัทในระดับหนึ่งทำให้แผนการจัดหารายได้ต้องล่าช้าออกไปโดยบริษัทไม่สามารถควบคุมได้

บริษัทได้ประสานงานกับลูกค้าอย่างใกล้ชิดในการส่งข้อมูลผลิตภัณฑ์ของบริษัทให้กับลูกค้าเพื่อส่งให้หน่วยงานอาหารและยา
(อย.) ของประเทศญี่ปุ่นได้พิจารณาและอนุมัติอย่างรวดเร็ว